મધ્યપ્રદેશના ઈન્દોરથી ૧૫૦ કિમી દૂર એક એવી ઐતિહાસિક અને પ્રાકૃતિક ધરોહર આવેલી છે જેનું કદાચ ભારતીઓએ નામ પણ નહિ સાંભળ્યું હોય. અને જો નામ સાંભળ્યું હસે તો નક્કી એ ધરોહર જોઇ નહિ હોય, અને જોઇ હશે તો તે તેની સંખ્યા ખૂબ ઓછી હશે. એમાં આપણો વાંક નથી આ ધરોહર એવી દુર્ગમ જગ્યાએ આવી છે કે હરવા- ફરવાના શોખીન આહિં આવવાનું પસંદ નહિ કરે પણ જેને જાણવું છે, જેને ભારતની ધરોહરોથી પ્રેમ છે તેમને નક્કી આ જગ્યા ગમશે. એટલે જ વિદેશીઓને આ જગ્યા પસંદ પડી ગઈ છે. ભારતીઓ કરતા અહિં વિદેશીઓ વધુ આવે છે.